Botswana het onder die leierskap van oudpres. Ian Khama ’n ongeskrewe reël gehad dat stropers “op die plek doodgeskiet moet word”.
Raphaka het voorts gesê: “Dit is vir die regering teleurstellend dat sommige mediahuise die toename in stropery onder olifante in die noorde van Botswana hoofsaaklik toeskryf aan die feit dat die teenstropingseenhede onlangs ontwapen is. Inteendeel, dit het geen vakuum veroorsaak nie. Teenstropingseenhede volg nou ander strategieë. Hierdie stap is deel van ’n korrektiewe proses,” het Raphaka gesê.